บลจ.ไทยพาณิชย์ โชว์ผลงานจ่ายปันผลกองต่างประเทศ
หุ้นญี่ปุ่น-หุ้นโกลบอลพร็อพเพอร์ตี้-หุ้นผันผวนต่ำ รวมมูลค่ากว่า 46 ล้านบาท
24 ต.ค. 2562

หุ้นญี่ปุ่น-หุ้นโกลบอลพร็อพเพอร์ตี้-หุ้นผันผวนต่ำ รวมมูลค่ากว่า 46 ล้านบาท
นายณรงค์ศักดิ์ ปลอดมีชัย ประธานเจ้าหน้าที่บริหาร บริษัทหลักทรัพย์จัดการกองทุน (บลจ.)ไทยพาณิชย์ เปิดเผยว่า บริษัทฯจ่ายเงินปันผลกองทุนที่ลงทุนในต่างประเทศ พร้อมกัน 3 กองทุน ประกอบด้วยกองทุนเปิดไทยพาณิชย์หุ้นญี่ปุ่น (ชนิดจ่ายเงินปันผล) (SCBNK225D) กองทุนเปิดไทยพาณิชย์ หุ้น LOW VOLATILITY (ชนิดจ่ายเงินปันผล) (SCBLEQ)
ซึ่งทั้ง 2 กองนี้ เป็นกองทุน 4 ดาวมอร์นิ่งสตาร์ และกองทุนเปิดไทยพาณิชย์ โกลบอล พร็อพเพอร์ตี้ (ชนิดจ่ายเงินปันผล) (SCBGPROP) ให้กับผู้ถือหน่วยลงทุนในวันที่ 25 ตุลาคม 2562 นี้ รวมมูลค่ากว่า 46 ล้านบาท
ด้านผลตอบแทนของ 3 กองทุนมีดังนี้
-กองทุน SCBNK225Dผลการดำเนินงาน ตั้งแต่ต้นปีจนถึงปัจจุบันอยู่ที่ 15.07% (ข้อมูล ณ วันที่ 22 ต.ค. 2562)
-กองทุน SCBLEQ ผลการดำเนินงานตั้งแต่ต้นปีจนถึงปัจจุบันอยู่ที่ 16.69% (ข้อมูล ณ วันที่ 21 ต.ค. 2562)
-กองทุน SCBGPROP ผลการดำเนินงานตั้งแต่ต้นปีจนถึงปัจจุบันอยู่ที่ 20.47% (ข้อมูล ณ วันที่ 21ต.ค. 2562)